Mystic Village

Mystic Village ialah sebuah siri drama televisyen Malaysia 2023 arahan Faizul Jais dengan skrip oleh Honey Ahmad dan Bernice Low. Dibintangi oleh Gambit Saifullah, Kamal Adli, Yuna Rahim, Fazlina Ahmad Daud, Hafizuddin Fadzil, Neera Azizi, Anas Ridzuan dan Mubarak Majid, siri ini diterbitkan sebagai sebahagian daripada jenama Astro Originals dan memulakan tayangan perdana di Astro Premier dari 30 Oktober 2023 sehingga 1 Januari 2024.

Sinopsis
Mengisahkan tentang Yunus, seorang penyiasat insurans yang menjadi ustaz selebriti apabila dia memenangi naib juara siri realiti Imam Bestari. Setelah dikecam netizen dan pulang ke kampung, minda Yunus sentiasa ingin tahu tidak boleh duduk diam.

Pak Saad, tok penghulu kampung dijumpai mati akibat dihempap khemah qurban. Maka kecohlah sekampung dengan teori yang Hantu Raya menjadi penyebab kematian Pak Saad. Yunus yakin ini semua hanyalah khabar angin semata-mata dan mula menyiasat apa yang sebenarnya berlaku. Apabila dia mendedahkan kematian itu sebagai pembunuhan dan bukan kemalangan, Yunus mula mendapat reputasi sebagai selebriti yang boleh membongkarkan misteri.

Sambil melayan krisis identitinya, Yunus juga perlu mencari cara untuk mesra kembali dengan bapanya yang tidak memahami hidupnya, persahabatan baru dengan seorang pemilik gerai bermulut laser dan penghulu baru Kampung Sg. Gelik Kiri yang ingin menaikkan nama kampung dengan menggunakan status selebritinya. Penghulu baru ini bercita-cita tinggi dan juga ingin mencari jodoh untuk anak teruna arwah kawan baiknya. 

Pelakon
 Gambit Saifullah sebagai Yunus Ismail
 Kamal Adli sebagai Zakaria Saad
 Yuna Rahim sebagai Zuleikha Amin
 Hafizuddin Fadzil sebagai Ismail Kamaruddin
 Fazlina Ahmad Daud sebagai Solehah Syawal
 Neera Azizi sebagai Mona
 Anas Ridzuan sebagai Abang Long
 Mubarak Majid sebagai Pak Saad

Episod

Penerbitan
Mystic Village diarahkan oleh Faizul Jais yang turut berkhidmat sebagai ahli sinematografi, manakala skripnya pula ditulis bersama oleh Honey Ahmad dan Bernice Low. Penggambaran dijalankan selama 47 hari di Banting, Selangor.

Siaran
Mystic Village memulakan tayangan perdana di Astro Premier bermula 30 Oktober 2023 dan episod akhirnya disiarkan pada 1 Januari 2024.

Rujukan

Pautan luar


Kategori:Siri drama televisyen Malaysia berbahasa Melayu 2023
Kategori:Siri drama televisyen Malaysia berbahasa Melayu 2024
Kategori:Rancangan Astro Premier